**Kúpna zmluva a zmluva o zriadenie vecného bremena**

**uzatvorená podľa ust. § 588 , §151o a nasl. zákona č.40/1964 Zb.(Občiansky zákonník) v znení neskorších predpisov**

Dátum zverejňovania

Dátum účinnosti

**medzi zmluvnými stranami:**

Predávajúci: Mesto Holíč

Sídlo: Bratislavská 5,908 51 Holíč

IČO: 00309541

Zastúpené: PhDr. Zdenkom Čambalom, primátorom mesta

Bankové spojenie: VÚB a. s .Senica, pobočka Holíč

Číslo účtu: 20028182/0200

IBAN: SK45 0200 0000 0000 2002 8182

SWIFT kód : SUBASKBX

(ďalej len „**predávajúci“** na účely kúpy a **„povinný z vecného bremena“** na účely zriadenia práva zodpovedajúceho vecnému bremenu)

a

Kupujúci:

Dátum narodenia:

Rodné číslo :

IČO:

Sídlo firmy:

Bankové spojenie :

Číslo účtu :

(ďalej len „**kupujúci“** na účely kúpy a **„oprávnený z vecného bremena“** na účely zriadenia práva zodpovedajúceho vecnému bremenu)

**Čl. I**

**Všeobecné ustanovenia**

1. Predávajúci je výlučným vlastníkom nehnuteľnosti:

pozemku registra C - KN parc. č. 909/26, druh pozemku orná pôda o výmere 1677 m2

(ďalej len“ nehnuteľnosti“) vytvoreného GP č.127/2017 z C-KN p.č. 909/6 zapísanej v katastri nehnuteľností katastrálneho odboru Okresného úradu Skalica na liste vlastníctva (LV) č.2406 pre okres : Skalica, obec Holíč, k.ú. Holíč.

**Čl. II**

**Predmet zmluvy**

1. Predávajúci zo svojho  výlučného vlastníctva predáva a kupujúci do svojho výlučného vlastníctva kupuje pozemok registra C-KN parc.č.909/26, druh pozemku orná pôda o výmere 1677 m2 vytvorený GP č.127/2017 z C-KN p.č. 909/6 zapísanej v katastri nehnuteľností katastrálneho odboru Okresného úradu Skalica na liste vlastníctva (LV) č.2406 pre okres Skalica, obec Holíč, k.ú. Holíč.(ďalej predmet prevodu ).

2. Zmluvný prevod nehnuteľnosti uvedenej v čl. II ods.1 tejto zmluvy do výlučného vlastníctva kupujúceho sa uskutoční na základe vyhodnotenia obchodnej verejnej súťaže realizovanej v zmysle uznesení Mestského zastupiteľstva v Holíči č.152/2017 a č.153/2017 zo dňa zo dňa 28.09.2017 .

3. Predmetom tejto zmluvy je okrem kúpy uvedenej v čl. II ods.1 aj trvale zriadenie vecného bremena „ in rem“ k nehnuteľnosti :

- pozemku registra C- KN p.č. 912/1, orná pôda o výmere 1952 m2 a E-KN p.č. 3762/14 , orná pôda o výmere 311 m2 (ďalej ako „zaťažené pozemky), zapísané v katastrálnom odbore Okresného úradu Skalica na LV č.2406 pre okres Skalica, obec Holíč, k.ú. Holíč.

**Čl. III**

**Kúpna cena a platobné podmienky**

1. Kúpna cena je dohodnutá 20124,00 eur, slovom: eur ............(ďalej len „kúpna cena“) ktorá vzišla na základe  ponuky podanej v rámci Obchodnej verejnej súťaže.

2. Kúpnu cenu predmetu prevodu podľa tejto zmluvy je kupujúci povinný zaplatiť takto:

Kupujúci zložil na účet predávajúceho pred uzavretím tejto kúpnej zmluvy sumu 4028,80 eur ako zábezpeku. Táto zábezpeka sa na základe tejto kúpnej zmluvy zúčtuje na úhradu časti kúpnej ceny a to dňom uzavretia tejto kúpnej zmluvy.

Zvyšnú časť kúpnej ceny v sume ................... eur, slovom .........................eur podľa výšky ponúknutej ceny zaplatí kupujúci v lehote 14 dní od uzavretia tejto zmluvy zložením tejto sumy v hotovosti na bankový účet predávajúceho alebo bezhotovostným prevodom.

3. Zriadenie práva zodpovedajúceho vecnému bremenu tejto zmluvy je bezodplatné.

**Čl. IV**

**Vyhlásenia zmluvných strán**

1.Predávajúci vyhlasuje, že na predmete kúpy dňu podpisu tejto zmluvy neviaznu žiadne ťarchy- dlhy, vecné bremená ani iné právne povinnosti, ani práva tretích osôb.

2.Na pozemkoch : registra C-KN p.č. 912/1 a  E-KN p.č. 3762/14 zapísaných v katastrálnom odbore Okresného úradu Skalica na LV č.2406 pre okres Skalica, obec Holíč, k.ú. Holíč je zriadené vecné bremeno in rem .

3. Kupujúci prehlasuje, že pred uzatvorením tejto zmluvy sa oboznámil so stavom predmetu kúpy, stav predmetu kúpy je mu úplne známy a prehlasuje, že predmet kúpy prijíma a kupuje bez výhrad, v stave v akom stojí a leží.

**Čl. V**

**Práva, povinností zmluvných strán**

1. Predmet prevodu špecifikovaný v čl. II ods. 1 tejto zmluvy bude slúžiť iba na podnikateľské účely za podmienok určených v tejto zmluve.

2. Kupujúci skolauduje stavbu do troch rokov od právoplatného stavebného povolenia.

3. V prípade nedodržania ods. 2. tohto článku, zaplatí kupujúci zmluvnú pokutu vo výške 10% z dohodnutej kúpnej ceny.

4. Kupujúci si zabezpečí na vlastné náklady pripojenie na inžinierske siete vrátane prístupovej cesty, na ktorú bude zriadené vecné bremeno.

5. Stavba podnikateľského areálu bude v súlade s územným plánom mesta Holíč.

6. Kupujúci uhradí správny poplatok spojený s vkladom vlastníckeho práva v prospech kupujúceho a správny poplatok z návrhu na vklad práva zodpovedajúceho vecnému bremenu do príslušného katastra nehnuteľnosti .

**Čl. VI**

**Nadobudnutie vlastníckeho práva**

1. Zmluvné strany sa dohodli, že kúpna zmluva s návrhom na vklad vlastníckeho práva k nehnuteľnostiam v prospech kupujúceho a uznesením č...... schváleným Mestským zastupiteľstvom Holíč dňa ............. bude podaná na do katastrálneho odboru Okresného úradu Skalica predávajúcim neodkladne po úhrade celej kúpnej ceny podľa čl. III ods. 2.

2. Kupujúci nadobudne vlastnícke právo k nehnuteľnosti bližšie špecifikovanej v  čl.II ods. 1, tejto zmluvy dňom právoplatnosti rozhodnutia Okresného úradu Skalica o povolení vkladu vlastníckeho práva.

**Čl. VII**

**Vecné bremeno**

1. Predávajúci, ako výlučný vlastník pozemku registra C – KN parc. č. 912/1 a E-KN p.č. 3762/14 súhlasí so zriadením vecného bremena, ktoré spočíva v práve prejazdu motorových vozidiel, práve vstupu a práve prechodu cez zaťažený pozemok registra C – KN parc.č. 912/1 a E-KN p.č.3762/14 k. ú. Holíč pre nadobúdateľa pozemku registra C - KN parc. č. 909/23.

2. Vecné bremeno sa vzťahuje aj na právnych nástupcov povinného z vecného bremena a právo zodpovedajúce vecnému bremenu sa vzťahuje aj na právnych nástupcov oprávneného z vecného bremena.

3. Vecne bremeno nadobúda účinnosť jeho vkladom do katastra nehnuteľností Katastrálnym odborom Okresného úradu Skalica.

**Čl. VIII**

**Odstúpenie od zmluvy**

1. Túto zmluvu možno zrušiť len písomnou dohodou obidvoch zmluvných strán alebo odstúpením ktorejkoľvek zo zmluvných strán od zmluvy.

2. Predávajúci má právo od tejto zmluvy odstúpiť v prípade nesplnenia záväzkov kupujúceho uvedených čl. V tejto zmluvy.

3. Dňom určeným v písomnej dohode zmluvných strán alebo dňom doručenia písomného odstúpenia od tejto zmluvy druhej zmluvnej stráne a za podmienok uvedených v ods.2 a ods.3 tohto článku zmluvy, sa táto zmluva zrušuje a obe zmluvné strany sú povinné navzájom si vydať všetko, čo dovtedy titulom plnenia podľa tejto zmluvy od druhej strany obdržali, tým nie sú dotknute nároky oboch strán na náhradu škody.

**Čl. IX**

**Záverečné ustanovenia**

1. Zmena tejto zmluvy je možná len na základe písomnej dohody obidvoch zmluvných strán.

2. Zmluvné vzťahy v tejto zmluve neupravené riadia sa príslušnými ustanoveniami Občianskeho zákonníka, ako aj inými právnymi predpismi platnými na území SR.

3. Ak niektoré ustanovenia tejto zmluvy nie sú cel­kom alebo sčasti účinné alebo neskôr stratia účinnosť, nie je tým dotknu­tá plat­nosť ostatných usta­novení.

4. Táto kúpna zmluva nadobúda platnosť dňom jej podpísania oboma zmluvnými stranami, od ktorého sú účastníci prejavmi svojej vôle podľa tejto zmluvy viazaní. Účinnosť predmetná kúpna zmluva nadobudne nasledujúcim dňom po dni jej zverejnenia na webom sídle predávajúceho.

5. Účastníci zmluvy po jej prečítaní výslovne vyhlasujú, že táto kúpna zmluva bola vyhotovená podľa ich slobodnej vôle, určite, vážne a zrozumiteľne, nie v tiesni, ani za nápadne nevýhodných podmienok a na znak súhlasu ju vlastnoručne podpisujú.

6. Táto kúpna zmluva má 4 strany a je vyhotovená v 4 exemplároch, pričom 2 exempláre KZ sú určené pre katastrálny odbor Okresného úradu , 1 exemplár pre predávajúceho, 1 pre kupujúceho.

V Holíči, dňa ………………….

.................................................................. ..................................................

MESTO HOLÍČ, zastúpené primátorom mesta

PhDr. Zdenkom Čambalom

predávajúci kupujúci