**SÚŤAŽNÉ PODMIENKY**

k Obchodnej verejnej súťaži na predaj pozemku pre podnikateľskú činnosť na ul. Bratislavská, v k.ú. Holíč

**PhDr. Zdenko Čambal Ing. Anna Vlčejová**

**Primátor mesta Kontaktná osoba**

25.06.2018

**I. Vyhlasovateľ: Mesto Holíč**

**v zastúpení : PhDr. Zdenkom Čambalom , primátorom mesta Holíč**

**sídlo : Bratislavská č.5, 908 51 Holíč**

**IČO : 309 541**

**bankové spojenie : VUB, a.s. Senica, pobočka Holíč**

**číslo účtu : 20028182/0200**

**IBAN: SK45 0200 0000 0000 2002 8182**

**SWIFT kód : SUBASKBX**

**II. Predmetom predaja je:**

**2.1**  **novoutvorený pozemok registra**  C-KN p.č.909/26 - orná pôda  o výmere 1677 m2 je vytvorený GP č .127/2017 z C-KN parc. č. 909/6, orná pôda o výmere 3258 m2 evidovanom na LV č.2406 v  k.ú. Holíč. Nehnuteľnosť je vo výlučnom vlastníctve Mesta Holíč.

**III. Súťažné podmienky:**

Účastník súťaže

**3.1** do konca lehoty na podávanie návrhov zloží na účet vyhlasovateľa č.ú. 20028182/0200, IBAN: SK45 0200 0000 0000 2002 8182

SWIFT kód : SUBASKBX vo VUB, a.s. Senica, pobočka Holíč :

finančnú zábezpeku 20% vo výške 4024,80 eur z minimálnej celkovej ceny 20124,00 eur, inak nebude súťažný návrh do súťaže zahrnutý, variabilný symbol uviesť číslo parcely.

**3.2** ponúkne kúpnu cenu minimálne 12 eur/m², čo predstavuje pri výmere 1677 m2 celkom za pozemok C-KN p.č.909/26 kúpnu cenu 20124,00 eur.

**3.3** zámer s areálom zrealizuje v súlade s  územným plánom Mesta Holíč, zabezpečí na vlastné náklady pripojenie na inžinierske siete, vrátane prístupovej cesty na C-KN p.č.912/1 a E-KN p.č.3762/14 na ktorú bude zriadené vecné bremeno -právo prejazdu motorových vozidiel, vstupu a prechodu osôb

- stavbu skolauduje do 3 rokov od právoplatnosti stavebného povolenia

**3.4** uhradí správne poplatky spojené s vkladom vlastníckeho práva do katastra nehnu-

teľností Okresného úradu Skalica

**3.5** predloží súťažný návrh spracovaný v slovenskom jazyku a musí obsahovať vyplnený a podpísaný návrh kúpnej zmluvy a sprievodný list

- ak predloží účastník súťaže doplnený, prípade zmenený návrh kúpnej zmluvy, zmenami nie je možne meniť ustanovenia určené v súťažných podmienkach, doplnenie a zmeny treba označiť iným druhom písma alebo farebne

**IV. Ostatné podmienky :**

**4.1** Vybranému účastníkovi súťaže bude finančná zábezpeka započítaná do kúpnej ceny.

**4.2** V prípade zmarenia súťaže (nezaplatenie kúpnej ceny vybraným účastníkom súťaže podľa podmienok OVS) prepadne finančná zábezpeka v prospech vyhlasovateľa.

**4.3** Neúspešným účastníkom súťaže bude finančná zábezpeka vrátená najneskôr do 15 dní odo dňa vyhodnotenia OVS. V prípade zrušenia súťaže alebo odmietnutia všetkých predložených návrhov bude finančná zábezpeka vrátená najneskôr do 15 dní odo dňa vyhodnotenia obchodnej verejnej súťaže k predmetom predaja.

**4.4** Súťažný návrh podľa stanovených súťažných podmienok bude podaný písomne na adresu Mesto Holíč, Bratislavská č.5, 908 51 Holíč v zalepenej obálke s uvedením mena a adresy účastníka súťaže, s výrazným označením „OVS - predaj pozemku Bratislavská – neotvárať“.

**4.5** Predložené návrhy možno meniť a dopĺňať len v stanovenej lehote na predkladanie návrhov. Ak je účastníkom OVS fyzická osoba, táto poskytne vyhlasovateľovi súhlas so spracovaním osobných údajov v zmysle zák.č.122/2013 Z. z. o ochrane osobných údajov v  znení neskorších predpisov na portáli [www.holic.sk](http://www.holic.sk)

**4.6** Lehota na predkladanie návrhov končí dňa  **15.08.2018 o 12.00 hod.**

**4.7** Otváranie obálok a vyhodnotenie súťažných návrhov OVS sa uskutoční dňa  **16.08.2018 o 8,35 hod.** komisiou menovanouprimátorom Mesta Holíč pre OVS. Pri otváraní obálok so súťažnými návrhmi môžu byť prítomní aj účastníci OVS, ktorí návrh predložili a preukážu sa dokladom totožnosti.Pri otváraní obálok bude zverejnené meno záujemcu a ponúknutá cena.

**4.8** Výsledok vyhodnotenia súťaže bude oznámený účastníkom písomnou správou odoslanou najneskôr do 15 dní odo dňa vyhodnotenia OVS.

**4.9** Vyhlasovateľ si vyhradzuje právo odmietnuť všetky predložené návrhy alebo zrušiť súťaž.

**4.10** Vyhlasovateľ neuhrádza účastníkom súťaže náklady spojené s ich účasťou v tejto OVS.

**4.11** Po realizácii OVS bude daný zmluvný prevod na schválenie Mestskému zastupiteľstvu v Holíči a do 30 dní od jeho schválenia uzatvorí vyhlasovateľ kúpnu zmluvu s nadobúdateľom, ktorý následne uhradí zvyšok kúpnej ceny, najneskôr do 15 dní od podpísania zmluvy zmluvnými stranami a následnom zverejnení na web stránke Mesta Holíč, pred podaním zmluvy na vklad do katastrálneho odboru Okresného úradu, inak má vyhlasovateľ právo od zmluvy odstúpiť, v tomto prípade zábezpeka prepadne v prospech vyhlasovateľa.

**4.12** Technické informácie o predmete predaja poskytne oddelenie právne a správy mestského majetku Mesta Holíč ( prízemie alebo na elektronickej pošte [sekretaria@holic.sk](mailto:sekretaria@holic.sk) prípadne tel. 034/3210511, 034/3210533. Obhliadku predmetu predaja je možne dohodnúť na uvedených tel. číslach alebo elektronickou poštou ( e-mailom).

**V. Kritériá pre posudzovanie súťažných návrhov:**

**5.1** Kritériom pre posudzovanie súťažných návrhov je najvyššia ponúknutá kúpna cena. V prípade, že bude viac rovnakých ponúk, bude rozhodovať o novom nadobúdateľovi nehnuteľnosti žreb.

**Prílohy k súťažným podmienkam OVS – Súťažný návrh:**

1)Sprievodný list

2)návrh kúpnej zmluvy